《新春试笔》
明代·祁敏

阳和初暖雪犹深，诗在溪山策杖寻。岁月任添潘老鬓，春情都寄伯牙音。

肯因蕉绿生閒梦，长惜莺花伴笑吟。进亦不求归亦好，行藏天定岂容心。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。